Pillangó a Marson - új képek a Phoenixrõl és a Phoenixtõl
Újabb látványos képek érkeztek a Földre a Marsról: a hétfõn landolt Phoenix pillangóként "pihen" a vöröses talajon, miközben sorra készíti maga körül a felvételeket. Minden rendszer rendben üzemel, az egyetlen - és eddig elsõ - probléma, hogy a robotkar borítását még nem sikerült leoldani.
A Phoenix landolásáról és az elsõ képek megérkezésérõl még hétfõn részletesen beszámoltunk rovatunkban. A landolás a terveknek megfelelõen történt a Mars északi sarkvidékén, és az eddigi adatok alapján minden rendszer tökéletesen üzemel. Rövidesen megkezdõdhet tehát a tudományos munka, amelynek során a víz és közvetetten az élet nyomait keresi az ûreszköz a bolygó talajában.

Közben sorra érkeznek a képek, és nem csupán a leszállóegységtõl, hanem róla is. A leszállás után egy nappal hoztak nyilvánosságra egy felvételt, amely közel két perccel a felszín elérése elõtt mutatja a Phoenixet, miközben ejtõernyõjén ereszkedik lefelé. A szenzációs képet a bolygó körül keringõ Mars Reconnaisance Orbiter (MRO) ûrszonda készítette, és ez az ûrkutatás történetének elsõ felvétele egy másik égitest légkörében repülõ ûreszközrõl. Errõl egy újabb, feljavított változatot mutatunk ba az alábbiakban, háttérben a Heimdal-kráterrel.

Az elsõ mûveletek a felszínen

A leszállás után egy perccel a szonda befejezte a rádióadás sugárzását, hogy az akkumulátoraiban lévõ energiát csak a napelemek nyitására és egyéb elengedhetetlen feladatokra használja. A napelemek sikeresen kinyíltak, a kamera és a meteorológiai állomás állványa pedig megfelelõen felemelkedett. A Phoenix elkészítette az elsõ fotókat egyik lábának talpáról, ezek alapján nem csupán stabilan áll a felszínen, de annak anyagát nem is befolyásolta jelentõsen a hajtómûvel történõ fékezés - bár ez pontosan csak az elsõ mintavétel során derül ki.

A talajmintavevõ robotkar borításának teljes kinyitására kedden küldtek utasítást a szonda felé, a leszállás után ugyanis részben becsukva maradt. A parancs a reléállomás-szerepet betöltõ MRO-szondán keresztül ment, amely a Föld és a felszínen lévõ Phoenix között közvetít. Valamilyen egyelõre ismeretlen ok miatt az utasítás nem ért célba: a felszínen várakozó Phoenix nem kapta meg a jelet, ezért nem is próbálkozott a mûvelettel. A borítást egyébként biopajzsnak is nevezik, ugyanis egyik szerepe, hogy egészen a nyitásig teljesen steril állapotban tartsa a benne lévõ robotkart. A földi irányítók szerdán ismét üzenetet küldenek, remélhetõleg az MRO ekkor már megfelelõen fog üzemelni, de tartalékként a szintén a bolygó körül keringõ Mars Odysseyt is felhasználhatják a parancs továbbítására.

Ettõl függetlenül megkezdõdött a szonda berendezéseinek és tudományos programjának elõkészítése. Jelenleg a földi irányítók a Phoenix felszíni fotóiból állítják össze a környék domborzatmodelljét, amelynek alapján kijelölik a mintavételi helyeket a robotkar számára.

A Phoenix látványa a Mars körüli pályáról

Az ejtõernyõjével ereszkedõ Phoenix (balra lent kinagyítva), háttérben a Heimdal-kráterrel (NASA, JPL, Caltech, UA)

Az MRO sikeresen megörökítette a már leszállt Phoenixet is. Az alábbi képen a landolás után 22 órával látható az ûrszonda. Jól megfigyelhetõ a felszín vörös színe, és a Phoenix két kinyitott napelemtáblája, amely egy pillangó szárnyára emlékeztet, és sötét árnyékot vet a felszínre. A leszállóegységtõl közel 300 méterre sikerült a levált hõpajzsot, még távolabb pedig az ejtõernyõt is megörökíteni (lásd a cikk legfelsõ képén).

A nyitott napelemtábláival pillangóra emlékeztetõ alakú Phoenix (balra) és ejtõernyõje (jobbra) a felszínen, az MRO HiRISE kamerájának felvételein (NASA, JPL, Caltech, UA)

A Phoenix új felvételei

A porral borított sarkvidéki táj, elõtérben a szonda külsõ borításán egy DVD-vel, rajta negyedmillió érdeklõdõ nevével és az amerikai zászlóval (NASA, JPL, Caltech, UA)

 

 

Animáció a Phoenix körüli tájról, az eddig készített felvételek alapján (NASA, JPL, Caltech, UA)
Mars Reconnaissance Orbiter-ûrszonda Mars Phoenix UA NASA MRO HiRISE DVD California Institute of Technology Marson Föld